Vi nød 13 dejlige dage i Hidden Gem. Huset er hyggeligt og der var pænt og rent da vi kom. Vi fik gjort rent et par gange undervejs, hvilket er meget billigt. Vi nød, at huset ligger lidt væk fra de mest befærdede gader, der var fred og ro om aftenen og natten. Poolen man deler med 2 andre huse var pæn og blev passer godt. Det gik fint med at dele, der er rigeligt med plads og flere af de andre gæster benyttede den ikke ret meget. Personalet på det lille kontor, som ligger lige rundt om hjørnet var utroligt venlige og hjælpsomme, de kan hjælpe med alt, man kan ønske sig. Alt i huset fungerede fint og vi kan kun give Hidden Gem de bedste anbefalinger.